Oficiālais Vēstnesis L 290 , 29/10/1998 Lpp. 0001 - 0002



Kopējā nostāja (1998. gada 26. oktobris), ko Padome, pamatojoties uz Līguma par Eiropas Savienību J.2. pantu, ir formulējusi par Eiropas Savienības ieguldījumu kodolieroču neizplatīšanas un uzticības atjaunošanas veicināšanā Dienvidāzijas reģionā (98/606/KĀDP) EIROPAS SAVIENĪBAS PADOME, ņemot vērā Līgumu par Eiropas Savienību un jo īpaši tā J.2. pantu, tā kā 1998. gada 15. un 16. jūnijā Kārdifā Eiropadome pieņēma slēdzienus par Indijas un Pakistānas veiktajiem kodolizmēģinājumiem; tā kā Padome pieņēma deklarācijas par Indijas un Pakistānas 1998. gada 25. maijā un 8. un 9. jūnijā veiktajiem kodolizmēģinājumiem; tā kā šajos slēdzienos un deklarācijās jo īpaši Indijai un Pakistānai pieprasīja parakstīt Vispārējo līgumu par kodolizmēģinājumu aizliegumu (CTBT) tā pašreizējā redakcijā un uzsākt tā ratificēšanu, publiski apliecinot savu nodomu sākt to materiālu, iekārtu un tehnikas eksporta stingru kontroli, ko reglamentē Kodolmateriālu piegādātājvalstu grupas īpaši kontrolējamo priekšmetu saraksts, Divējāda lietojuma preču saraksts un Pielikums par raķešu tehnikas kontroles režīmu, uzņemties saistības nemontēt kodolierīces, neuzstādīt tās uz nesējiem un izbeigt tādu ballistisko raķešu izstrādāšanu un uzstādīšanu, kurām var būt kodolgalviņas; tā kā šajās deklarācijās Savienība atkārtoti apliecināja nodomu pilnā apjomā izpildīt saistības, kas izriet no Līguma par kodolieroču neizplatīšanu (NPT), kas ir stūrakmens globālam kodolieroču neizplatīšanas režīmam un būtisks pamats kodolatbruņošanas turpināšanai, un apliecināja, ka tās mērķis joprojām ir panākt visu valstu, tostarp Indijas un Pakistānas, pievienošanos NPT tā pašreizējā redakcijā bez grozījumiem; tā kā Apvienoto Nāciju Organizācijas Drošības padome 1998. gada 6. jūnija Rezolūcijā Nr. 1172 nosodīja Indijas un Pakistānas kodolizmēģinājumus; tā kā 1998. gada 11. augusta Atbruņošanās konferencē vienojās par ad hoc komitejas izveidi, lai risinātu sarunas par nediskriminējošu, daudzpusēju, starptautiski un efektīvi pārbaudāmu līgumu, kas aizliedz izgatavot skaldmateriālus kodolieročiem vai citām kodolsprādzienierīcēm, IR FORMULĒJUSI ŠO KOPĒJO NOSTĀJU. 1. pants Šīs kopējās nostājas mērķis ir veicināt kodolraķešu un ballistisko raķešu neizplatīšanu Dienvidāzijā, atjaunot uzticību un nepieļaut konfliktus, kas var rasties pēc Indijas un Pakistānas 1998. gada maijā veiktajiem kodolieroču izmēģinājumiem. 2. pants 1. Eiropas Savienība īpaši veicina un atbalsta starptautiskās sabiedrības centienus attiecībā uz mērķiem turpmāk neizplatīt tos materiālus, iekārtas un tehniku eksportu, ko reglamentē Kodolmateriālu piegādātājvalstu grupas īpaši kontrolējamo priekšmetu saraksts, Divējāda lietojuma preču saraksts un Pielikums par raķešu tehnikas kontroles režīmu. 2. Tālab Savienība atbalsta arī starptautiskās sabiedrības centienus stiprināt uzticības atjaunošanu starp Indiju un Pakistānu un reģionā kopumā. 3. pants Savienības atbalsts ir: - Savienības aktīvs ieguldījums Indijas un Pakistānas dialogā, kā arī ar to saistītos dažādos starptautiskos forumos, - dažādu to semināru un citu iniciatīvu finansiāls un konceptuāls atbalsts un veicināšana, kuru mērķis ir stiprināt uzticības atjaunošanu un veicināt kodoltehnikas un raķešu tehnikas neizplatīšanu Dienvidāzijas reģionā un Āzijā vispār, - tehniskā palīdzība abām valstīm eksporta kontroles noteikumu īstenošanā un pārvaldē, - aktīva saikne ar Eiropas ideju laboratorijām, lai veicinātu labāku savstarpējo sapratni par uzskatiem attiecībā uz kodolieroču neizplatīšanu un politisko pieeju konfliktu risināšanā. 4. pants Katru gadījumu izskatot atsevišķi, padome lemj par 3. pantā minēto iniciatīvu prioritātēm, kārtību un finansiālo ieguldījumu. 5. pants Padome norāda, ka Komisija gatavojas virzīt savu darbību uz to, lai sasniegtu šīs kopējās nostājas mērķus un prioritātes, ja nepieciešams, izmantojot atbilstīgus Kopienas pasākumus. 6. pants Padome pārskatīs šīs kopējās nostājas īstenošanu, ņemot vērā iespējamos turpmākos Savienības pasākumus. 7. pants Šī kopējā nostāja stājas spēkā pieņemšanas dienā. Šo kopējo nostāju publicē Oficiālajā Vēstnesī. Luksemburgā, 1998. gada 26. oktobrī Padomes vārdā — priekšsēdētājs W. Schüssel --------------------------------------------------